கேள்வி: மிக்-29 - வடிவமைப்பு குறித்து விரிவாக சொல்லுங்கள்.
பதில்: மிக்-29 சுகோய் எஸ்.யு-27 உடன் பரந்த காற்றியக்கவியல் ஒற்றுமைகளைக் கொண்டுள்ளது. ஆனால் சில குறிப்பிடத்தக்க வேறுபாடுகள் உள்ளன. இந்த வானூர்தி தலா இரண்டு நடு இறக்கைகள், வால் இறக்கைகள் மற்றும் செங்குத்து துடுப்புகள் ஆகியவற்றை கொண்டுள்ளது. தானியங்கி பட்டிகைகள் இறக்கைகளின் முன் விளிம்புகளில் பொருத்தப்பட்டிருக்கின்றது; அவை ஆரம்பத்தில் நான்கு பிரிவுகளாகவும், பிந்தைய வகைகளில் ஐந்து பிரிவுகளாகவும் பிரிக்கப்பட்டிருந்தன. பின் இறக்கைகளின் விளிம்புகளில் கட்டுப்பாடு இதழ்கள் மற்றும் இறக்கைத் துடுப்புகள் உள்ளன. இது பரந்த இடைவெளி கொண்ட இரண்டு தாரைப் பொறிகளைக் கொண்டுள்ளது. பொறிகளுக்கு இடையே உள்ள இடைவெளி அதிக ஏற்றம் உருவாக்குகிறது, இது வானூர்தியின் பறக்கும் திறனை மேம்படுத்துகிறது. பொறிகள் முன் இறக்கைகளுக்கிடையே பொருத்தப்பட்டிருக்கும் உள்ளீட்டு துளைகள் மூலம் காற்றை உள்ளே இழுக்கின்றன. இவை அதிக மாக் எண் வேகத்தில் பறக்க உள்ளிழுக்கும் காற்றின் அளவை கட்டுப்படுத்தக்கூடிய சரிவுகளைக் கொண்டுள்ளன.Lake, Jon. "Mikoyan MiG-29 'Fulcrum'". ''World Air power Journal''. Volume 4, Winter 1990/91. London: Aerospace Publishing. pp.&nbsp;44–91. . இது வெளிப்புற எரிபொருள் தொட்டிகள் இல்லாமல் 1500 கி.மீ. தூரமும், வெளிப்புற தொட்டிகளையும் கொண்டு 2100 கி.மீ. தூரமும் பறக்க வல்லது.